Source: http://docplayer.fi/1886109-Rantasalmen-kaukalovuoren-pohjavesialueen-suojelusuunnitelma-luonnos.html
Timestamp: 2018-05-24 07:07:47+00:00
Document Index: 12171125

Matched Legal Cases: ['kko ', 'kko ', 'kko ', 'kko ', 'kko ', 'kko ']

Rantasalmen Kaukalovuoren pohjavesialueen suojelusuunnitelma LUONNOS - PDF
Download "Rantasalmen Kaukalovuoren pohjavesialueen suojelusuunnitelma LUONNOS"
1 Rantasalmen Kaukalovuoren pohjavesialueen suojelusuunnitelma LUONNOS Etelä-Savon elinkeino-, liikenne- ja ympäristökeskus (ELY-keskus) Dnro ESAELY/42/07.00/
2 ESIPUHE Tämä suojelusuunnitelma on laadittu EAKR-osarahoitteisessa Pohjavesien Suojeluohjelma Itä-Suomi hankkeessa. Hankkeeseen osallistuvat myös Mikkelin Vesilaitos, Pieksämäen Vesi, Savonlinnan Vesi ja JJR-kunnat (Juva-Joroinen-Rantasalmi). Vastaavanlaiset projektit toteutetaan Pohjois-Savossa ja Pohjois-Karjalassa. Etelä-Savon projektin kesto on Projektilla on ohjausryhmä, johon kuuluu henkilöitä seuraavista tahoista: Keski-Savon ympäristötoimi, JJR-kunnat (Joroisten, Juvan ja Rantasalmen kunta), Etelä-Savon maakuntaliitto, Mikkelin Seudun Ympäristöpalvelut, Mikkelin Vesilaitos, Itä-Suomen aluehallintovirasto, Etelä-Savon elinkeino-, liikenne- ja ympäristökeskus, Pohjois-Savon elinkeino-, liikenne- ja ympäristökeskus ja Geologian tutkimuskeskus, Itä- Suomen yksikkö. Rantasalmen Kaukalovuoren suojelusuunnitelmassa on esitetty pohjavesialueita uhkaavat riskit ja riskien minimoimiseksi ja ehkäisemiseksi laaditut toimenpidesuositukset. Suojelusuunnitelmien tavoitteena on varmistaa hyvälaatuisen pohjaveden saanti yhdyskuntien käyttöön. Suojelusuunnitelma on selvitys ja ohje, jota sovelletaan maankäytön suunnittelussa ja viranomaisvalvonnassa sekä käsiteltäessä lupahakemuksia ja ilmoituksia, joita toiminnanharjoittajat tekevät mm. ympäristölupa-, maa-aines- ja kemikaalilainsäädännön perusteella. Kaukalovuoren pohjavesialueella on yksi voimassa oleva maa-ainestenottolupa. Kaukalovuoren pohjavesialue ei ole vesipuitedirektiivin mukainen riskialue. Kaukalovuoren pohjavesialueen itä-kaakkoisosassa sijaitsee pohjavedenottamo, josta otetaan vettä yli 600 m 3 vuorokaudessa. Suojelusuunnitelman on laatinut projektisuunnittelija Kirsi Haajanen Etelä-Savon elinkeino-, liikenne- ja ympäristökeskuksesta. Kuntalaisten vaikuttamismahdollisuus on huomioitu suojelusuunnitelman laadinnassa ja menettelykäytäntö on esitetty esipuheen viimeisessä kappaleessa. Suojelusuunnitelma jaetaan CD-ROM-levyllä ja/tai tulostettuna mm. Rantasalmen kunnalle, Itä-Savon sairaanhoitopiirin ky:n ympäristöterveydenhuoltoon, Etelä-Savon pelastuslaitokselle, Pohjois-Savon ELY-keskukselle sekä Etelä-Savon maakuntaliittoon. Suojelusuunnitelman tiivistelmä jaetaan toimenpideohjelmissa mainituille toimijoille/kiinteistönomistajille/haltijoille. Suojelusuunnitelma ja suojelusuunnitelman tiivistelmä toimenpideohjelmasuosituksineen esitetään netissä sähköisesti. Suojelusuunnitelmaan kootut tiedot on syytä tarkistaa kohdekohtaisesti esimerkiksi päätöksiä tehtäessä. Suojelusuunnitelmaan sisältyvää toimenpideohjelmaa päivitetään jatkossa seurantaryhmän toimesta, joka toimii samalla vesienhoitosuunnitelmien työryhmänä. Seurantaryhmä kootaan lähinnä eri viranomaistahoista ja se kokoontuu vähintään kerran vuodessa. Maanomistajille ja toiminnanharjoittajille tulisi antaa mahdollisuus osallistua seurantaryhmän toimintaan. 2 LUONNOS
3 Suojelusuunnitelma tullaan viemään Rantasalmen kunnanvaltuuston hyväksyttäväksi. Kiitokset kaikille sidosryhmille joilta tietoja on saatu ja jotka ovat osallistuneet suojelusuunnitelman laadintaan. Menettelykäytäntö suojelusuunnitelman laadinnassa: Toimenpide Taho Aika Kommentointi ja tietojenkeruu (aineistoja lähetetty kommentoitavaksi) Viranomaistahot (Juvan ja Rantasalmen kunta) huhti-toukokuu 2011 Kommentointi ja tietojenkeruu (aineistoja lähetetty kommentoitavaksi) Kommentointi ja tietojenkeruu (aineistoja lähetetty kommentoitavaksi) Viranomaistahot (Etelä-Savon pelastuslaitos, Pohjois-Savon ja Etelä-Savon ELY-keskukset, Itä-Savon sairaanhoitopiirin ky/ympäristöterveydenhuolto/terveysvalvonta) Metsänomistajien liitto Järvi-Suomi, Maaperän tilan tietojärjestelmän kohteiden kiinteistönomistajat tai haltijat sekä maaainestenottajat Nähtävilläolo Kuntalaiset ja asianosaiset Ehdotus nähtävänä internetissä osoitteessa > Ajankohtaista (vasen palsta) > Julkaisut > Erillisjulkaisut ja ja Etelä- Savon ELY-keskuksen asiakaspalvelussa (Jääkärinkatu 14) ja Rantasalmen kunnan Kunnanvirastolla (Poikkitie 2). Nähtävilläolosta ilmoitus paikallislehdessä (Rantasalmen Lehti ). Lautakuntakäsittely Ympäristölautakunta viikolla 25 (alustava) Lautakuntakäsittely Tekninen lautakunta viikolla 26 (alustava) Viimeistely ja valmistuminen Etelä-Savon ELY-keskus viikoilla (alustava) Tekninen lautakunta, Tekninen lautakunta, Kunnanhallitus 2011 (arvio) Kunnanhallituskäsittely Kunnanvaltuustokäsittely Kunnanvaltuusto 2011 (arvio) LUONNOS
4 Sisältö ESIPUHE Suojelusuunnitelman tavoitteet Suojelusuunnitelma-alueet Alueiden rajaus Geologia ja hydrogeologia Vedenhankintajärjestelyt Toimenpidesuositukset Maankäyttö ja kaavoitus Pohjavesialueille tulevaisuudessa sijoitettavia maankäyttöä ja kaavoitusta koskevien toimintojen toimenpidesuositukset Riskiä aiheuttavat toiminnot ja toimenpidesuositukset Riskialueet sekä riskin suuruus Pilaantuneet tai mahdollisesti pilaantuneet maa-alueet Asutus ja maankäyttö Liikenne ja tienpito Maa-ainesten otto Metsätalous Ilmastonmuutos Pohjaveden määrän ja laadun valvonta sekä seuranta Määrällisen ja kemiallisen tilan seuranta Toimenpiteet Seurantaan liittyvä vastuunjako Varautuminen kriisitilanteisiin ja toimenpiteet vahinkotapauksissa Suojelusuunnitelman toimenpideohjelman vastuunjako Yhteenveto ja johtopäätökset LIITTEET Kansikuva: Kaukalovuoren pohjavesialuetta toukokuussa Kuva Hannu Vallas, Lentokuva Vallas Oy. 4 LUONNOS
5 1. Suojelusuunnitelman tavoitteet Pohjavesialueiden suojelusuunnitelmien avulla pyritään ehkäisemään pohjaveden laadun heikkeneminen ja turvaamaan esiintymän antoisuuden säilyminen ennallaan rajoittamatta kuitenkaan tarpeettomasti muita maankäyttömuotoja pohjavesialueilla. Suunnitelmassa kartoitetaan pohjavesialueella olevat, pohjavedelle riskiä tai vaaraa aiheuttavat kohteet ja toiminnot. Suojelusuunnitelman tavoitteena on määrittää ne toimenpiteet, joilla kokonaisriskiä voidaan vähentää ja näin estää pohjaveden tilan huononeminen. Lisäksi suunnitelmassa pyritään selvittämään pohjavesialueiden hydrogeologiset olosuhteet sekä pohjaveden tila. Lähtöaineistona käytetään aiemmin tehtyjä tutkimuksia ja selvityksiä, joita täydennetään tarvittaessa lisätutkimuksilla. Tavoitteena on saada suojelusuunnitelman avulla riittävän tarkkaa tietoa niin riskeistä kuin alueen pohjavesiolosuhteistakin. Mikäli esimerkiksi taloudellisista tai aikataulullisista syistä kaikkia lisätutkimuksia ei ole ollut mahdollista suorittaa, kirjataan ne toimenpideohjelmaan. Toimenpideohjelma on suojelusuunnitelman tärkein osa, joka edellyttää kunnan ja muiden asianomaisten sitoutumista toimenpiteiden suorittamiseen. Ehdotettujen toimenpiteiden toteutus tapahtuu mm. kaava-, ympäristönsuojeluja rakentamismääräyksillä sekä niiden valvonnalla. Toimenpideohjelman toteutumista varten hankkeen aikana perustetaan seurantaryhmät. Pohjaveden laadun tarkkailuun tulee kiinnittää erityistä huomiota esimerkiksi alueelle myönnettävissä ympäristöluvissa. Suojelusuunnitelman ylläpito edellyttää hyvää tiedonhallintaa. Tavoitteena onkin, että keskeiset tiedot olisivat helposti hyödynnettävissä paikkatietojärjestelmissä. Suomessa suojelusuunnitelmia on laadittu vuodesta 1991 lähtien. Vuoteen 2007 mennessä valtakunnallisella tasolla suojelusuunnitelmia on tehty noin 260 kappaletta ja ne kattavat yhteensä noin tuhat pohjavesialuetta. Etelä-Savon ELY-keskuksen alueella suojelusuunnitelmia on laadittu noin 30 pohjavesialueelle. Suuntaviivat pohjavesien suojelun suunnitteluun antaa Euroopan yhteisön vesipolitiikan puitedirektiivin perusteella vuonna 2004 säädetty laki (1299/2004) vesienhoidon järjestämisestä asetuksineen. Direktiivin mukaan kaikilla pohjavesimuodostumilla on tehtävä ominaispiirteinen alkutarkastelu, mikä tarkoittaa pohjavesialueiden kartoitusta ja luokitusta. Riskipohjavesialueilla pohjavesien suojelu edellyttää ominaispiirteiden lisätarkastelua, ihmistoiminnan pohjavesivaikutusten arviointia sekä pohjavesiseurantojen järjestämistä. Suojelusuunnitelmaa voidaan pitää kattavampana kuin mitä vesipuitedirektiivi edellyttää, sillä suojelusuunnitelma sisältää aina myös yksityiskohtaisen kyseiselle alueelle tehdyn toimenpideohjelman. Suojelusuunnitelmien laadinnassa on hyödynnetty mm. Suomen ympäristökeskuksen vuonna 2007 julkaisemaa raporttia Pohjavesialueiden suojelusuunnitelmat osana vesienhoidon järjestämistä- taustaselvitystä (Suomen ympäristökeskus 2007). Lisäksi hyvänä mallina suojelusuunnitelmista pidetään Pohjois-Savon ympäristökeskuksen vuonna 2007 julkaisemaa Peltosalmi-Ohenmäki, Honkalampi ja Haminamäki-Humppi pohjavesialueiden suojelusuunnitelmaa (Pohjois-Savon ympäristökeskus 2007). LUONNOS
6 2. Suojelusuunnitelma-alueet 2.1 Alueiden rajaus Kaukalovuoren pohjavesialueen perustiedot on esitetty taulukossa 1. Pohjavesialueen sijainti on esitetty liitteessä 1. Pohjavesialueet on rajattu pääsääntöisesti 1: mittakaavaisille kartoille ja muutettu numeerisiksi niiltä. Käytettäessä pohjavesialueiden paikkatietoaineistoja muiden aineistojen yhteydessä on huomioitava eri aineistojen tarkkuus (Suomen ympäristökeskus 2009). Taulukko 1. Pohjavesialuetiedot. Vettä on vuonna 2010 otettu noin 625 m 3 päivässä. Otettava vesimäärä saa olla enintään 1000 m 3 vuorokaudessa kuukausikeskiarvona laskettuna. Ottamolla on kaksi siiviläputkikaivoa. Pohjavesialueen nimi Pohjavesialueen tunnus Pohjavesialueluokka Kokonaispintaala km 2 Muodostumisalueen pinta-ala km 2 Arvio muodostuvan pohjaveden määrästä m 3 /d Imeytymiskerroin Vedenottamon suojaaluepäätös Kaukalovuori I 2,14 1, ,4 Ei ole. 2.2 Geologia ja hydrogeologia Rantasalmen Kaukalovuori on harjumuodostuma, joka liittyy katkonaiseen Sulkava- Tuusjärvi-Virtasalmi harjujaksoon. Kankaan pääselänteen materiaali on leikkausten mukaan runsaslohkareista kivistä soraa pinnasta alkaen, lievealueet ovat hiekkavaltaisia ja länsireunalla ne vaihettuvat moreenimaiksi. Kankaan laki nousee lähes 40 metriä Kaukalovuoren vierellä sijaitsevan Tuusjärven pinnan yläpuolelle. Kaukalovuoren alueella on hyvin vettäjohtavia ja laadullisesti hyviä pohjavesikerroksia Tuusjärven rannan läheisyydessä. Muodostumisalueen pinta-ala on 1,4 km 2 ja arvioitu muodostuvan pohjaveden määrä on noin 1000 m 3 /d. Kaukalovuori on luokiteltu vedenhankintaa varten tärkeäksi I luokan pohjavesialueeksi (Ympäristöhallinto 2011). Kaukalovuoren pohjavesialuekartta on esitetty liitteessä 2. Maaperäkartta on esitetty liitteessä Vedenhankintajärjestelyt Kaukalovuoren pohjavesialueella sijaitsee vedenottamo, joka on otettu käyttöön loppuvuodesta Vedenottamo sijaitsee vanhalla soranottoalueella (kuva 1). Kaukalovuoren vedenottamolta on otettu vettä vuonna m 3, vuonna m 3 ja vuonna m 3. 6 LUONNOS
7 Kuva 1. Kaukalovuoren vedenottamo, kuva Kirsi Haajanen, toukokuu Vedenpinnankorkeuksien tarkkailutulokset lisätään tähän. 2.4 Toimenpidesuositukset Siiviläkaivot olisi syytä aidata. Kaukalovuoren pohjavesialuerajaustarkistus voisi tulla kysymykseen. Mahdollisten kalliokynnysten tutkiminen kairauksin pohjavesialueen luoteisosan kohdalla. 2.5 Maankäyttö ja kaavoitus Maankäyttöä ohjataan kaavoituksella. Etelä-Savon maakuntavaltuusto on hyväksynyt seutukaavan korvaavan maakuntakaavan toukokuussa Ympäristöministeriö on vahvistanut Etelä-Savon maakuntakaavan muilta osin paitsi eräiden seudullisten vähittäiskaupan suuryksiköiden kohdalta. Kaukalovuoren pohjavesialue on merkitty maakuntakaavaan pohjavesialueen (pv) kohdemerkinnällä. LUONNOS
8 Kaukalovuoren pohjavesialue ei ole asemakaavoitettua aluetta. Yleiskaava-aluetta (Sisäjärvialueen rantayleiskaava) on pohjavesialueen itäosassa, jonka rajat pohjavesialueeseen nähden on esitetty kuvassa 2. 8 LUONNOS
9 Kuva 2. Sisäjärvialueen rantayleiskaavan rajat pohjavesialueeseen nähden. LUONNOS
10 Kokonaispinta-ala Taajama-asutus Haja-asutus Loma-asutus Peltoviljely Metsätalous Maa-ainestenotto Vesistöt Teollisuus ja varastotoiminta Varalla Virkistysalue Kaukalovuoren pohjavesialueen pinta-alasta noin 87 prosenttia on metsätalouskäytössä ja 2,5 prosenttia peltoviljelyssä. Maa-ainestenottoalueita on noin kaksi prosenttia (noin 4,6 hehtaaria). Pohjavesialueen muodostumisalueella maa-ainestenottoalueita on 4,4 hehtaaria eli noin 3 prosenttia pinta-alasta. Kaukalovuoren pohjavesialueen maankäyttötiedot on esitetty taulukossa 2. Tieto on tuotettu SLICES-aineistosta (Ympäristöhallinto ja Maanmittauslaitos 2000). Taulukko 2. Kaukalovuoren pohjavesialueen maankäyttö Maankäyttötiedot ha ha (%) ha (%) ha (%) ha (%) ha (%) ha, (%) ha (%) ha (%) ha (%) ha (%) Kaukalovuoren pohjavesialueella (0,0) 1,1 (0,5) 2,7 (1,3) 5,4 (2,5) 186,9 (87,3) 4,6 (2,1) 14,1 (6.6) 0 (0,0) 0 (0,0) 0 (0,0) Kolman Kaukalovuoren pohjavesialueen muodostumisalueella (0,0) 0,6 (0,4) 2,4 (1,7) 2,8 (2,0) 127,7 (91,2) 4,4 (3,1) 2,4 (1,7) 0 (0,0) 0 (0,0) 0 (0,0) 2.6 Pohjavesialueille tulevaisuudessa sijoitettavia maankäyttöä ja kaavoitusta koskevien toimintojen toimenpidesuositukset Pohjavesialueiden maankäyttöä suunniteltaessa on arvioitava kaavan vaikutukset sekä pohjaveden laatuun että määrään. Pohjavesialueille ei tule sijoittaa pohjavedelle vaaraa aiheuttavia toimintoja. Pohjavesialueille saa kaavoittaa teollisuusalueita ainoastaan silloin, kun pystytään aukottomasti osoittamaan, että teollisuuden toiminnasta ei aiheudu pohjavesialueille riskiä. Riskitoiminnoille tulee kaavoituksessa osoittaa riittävästi paikkoja pohjavesialueiden ulkopuolella. Pohjavesialueille suunnitteilla oleville teille tulee tehdä tarveharkintatarkastelu ja riskinarviointi. Pohjavesialueet tulee osoittaa kullakin kaavatasolla asianmukaisin merkinnöin. Tarpeen vaatiessa kaavoituksessa voidaan käyttää pohjaveden suojeluun liittyviä tai sitä koskevia kaavamääräyksiä. Mikäli maankäytön suunnittelun kohteena olevan alueen pohjavesiolosuhteita ei tunneta riittävällä tarkkuudella pohjaveden suojelun takaamiseksi, tulee pohjavesiolosuhteet selvittää maankäytön suunnittelun yhteydessä. 10 LUONNOS
11 Ympäristöministeriö on parhaillaan laatimassa pohjavesien suojelua ja kaavoitusta koskevaa ohjetta, josta on olemassa tehty ohjeluonnos (Ympäristöministeriö 2008). 3. Riskiä aiheuttavat toiminnot ja toimenpidesuositukset 3.1 Riskialueet sekä riskin suuruus Kaukalovuoren pohjavesialuetta ei ole luokiteltu riskialueeksi. Kaukalovuoren pohjavesialueen riskitekijät sekä riskin suuruus on esitetty taulukossa 3. Vesienhoidon järjestämisestä annetun valtioneuvoston asetuksen (1040/2006, muutettu asetuksella 341/2009, jäljempänä vesienhoitoasetus) 7 :n mukaan pohjavesimuodostumissa, joissa mahdollisesti ei vallitse hyvä tila, tulee suorittaa lisäselvitys pohjavesien ominaispiirteistä sekä ihmisen toiminnan vaikutuksista. Selvityksen eräs keskeinen tavoite on arvioida onko pohjavesimuodostuman tila hyvä vai huono. Selvitys voi koskea pohjavesimuodostuman kemiallista tai määrällistä tilaa. Tällaiset ns. riskialueet nimetään, silloin kun tarkastelun kohteena on kemiallinen tila, seuraavin perustein: Jos pohjavesimuodostuman veden laadussa todetaan asetuksen 341/2009 liitteessä 7A lueteltujen aineiden osalta ympäristönlaatunormien ylityksiä yhdessä tai useammassa havaintopisteessä, on tällainen pohjavesialue aina riskialue. Tarkastelussa käytetään pitoisuuksien vuosikeskiarvoja. Lisäksi riskialueeksi tulee yleensä nimetä sellaiset pohjavesimuodostumat, joiden veden laadussa todetaan paikalliseen luonnontilaan nähden kohonneita pitoisuuksia, vaikka ympäristönlaatunormeja ei vielä olisi ylitettykään. Näin on toimittava erityisesti silloin, jos todetaan nouseva pitoisuusmuutos. Riskialueiksi tulisi myös nimetä sellaiset muodostumat, joiden vedessä todetaan aineita, joita ei luonnontilaisessa pohjavedessä esiinny. Elinkeino-, liikenne- ja ympäristökeskus voi harkintansa mukaan nimetä riskialueiksi myös sellaisia pohjavesimuodostumia joiden veden laadusta ei ole havaintoja, mutta joilla on niin paljon ja niin merkittäviä riskitekijöitä että on perusteltua epäillä, että muodostuman tila ei mahdollisesti ole hyvä. Kaukalovuoren pohjavesialueen toimenpideohjelmataulukko on esitetty liitteessä 5. LUONNOS
12 3.2 Pilaantuneet tai mahdollisesti pilaantuneet maa-alueet Yleistä Maaperä ja/tai pohjavesi voi pilaantua paikallisesti esimerkiksi onnettomuuksien, vahinkotapausten tai normaalin toiminnan ympäristöpäästöjen seurauksena. Ilmaperäinen laskeuma sen sijaan voi aikaansaada laaja-alaisempaa maaperän pilaantumista, muun muassa happamoitumista ja raskasmetallipitoisuuksien kohoamista. Pilaantuneen maaperän käsite tarkoittaa maaperää, jossa ihmistoiminnasta ympäristöön joutuneet haitalliset aineet voivat vaarantaa tai haitata ihmisen terveyttä tai ympäristöä, vähentää viihtyisyyttä tai muuten loukata yksityistä tai yleistä etua. Pilaantunut maaperä aiheuttaa riskin pohjavedelle, mikäli haitta-aineet, kuten öljyhiilivedyt, liuottimet, torjunta-aineet, raskasmetallit tms. pääsevät liikkumaan suotovesien välityksellä pohjaveteen. Riski on sitä suurempi, mitä haitallisemmasta ja vesiliukoisemmasta aineesta on kysymys. Riskin suuruuteen vaikuttaa merkittävästi myös kohteen sijainti vedenottamon ja pohjaveden virtaussuuntien suhteen. Valtionhallinnon saastuneiden maa-alueiden selvitys- ja kunnostusprojekti (SAMASE) käynnistyi 1980-luvun lopulla ja kartoituksia on täydennetty 2000-luvulla. Kartoitetut kohteet on koottu valtakunnalliseen Maaperän tilan tietojärjestelmään (Maaperän tilan tietojärjestelmä 2009). Tiedot tutkituista, mahdollisesti pilaantuneista ja kunnostetuista maa-alueista on koottu Maaperän tilan tietojärjestelmään, jossa alueet luokitellaan käytettävissä olevien tietojen ja tehtyjen toimien perusteella neljään luokkaan. Toimiva kohde luokkaan kuuluvat alueet, joilla käsitellään tai varastoidaan ympäristölle haitallisia aineita. Maaperän tila 1) on näillä alueilla tarvittaessa selvitettävä toiminnan loppuessa tai muuttuessa. Alueilla, joilla on viranomaisten saamien tietojen perusteella harjoitettu toimintaa, jossa on käsitelty ympäristölle haitallisia aineita, joita on voinut joutua myös maaperään, kuuluvat selvitystarve luokkaan. Näin ei aina ole, mutta on tärkeää, että riski otetaan huomioon alueen maankäytössä, alueelle rakennettaessa, aluetta myytäessä tai sitä vuokrattaessa. Arvioitavilla tai puhdistettavilla alueilla maaperään päässyt jäte tai aine on huonontanut maaperän laatua. Tämä voi vaarantaa tai haitata ihmisten terveyttä tai ympäristön tilaa. Se voi myös vähentää alueen viihtyisyyttä. Alueen puhdistustarve on arvioitava ja tarvittaessa alue on puhdistettava. Ennen mahdollisia puhdistustoimia alueen käytöllä ja alueelta kaivettujen maamassojen sijoittamisella voi olla joitain rajoituksia. Mikäli maaperä on tutkimusten perusteella todettu pilaantumattomaksi, tai alueen maaperä on puhdistettu viranomaisten asettamien tavoitteiden mukaisesti, todetaan sen kuuluvan luokkaan Ei puhdistustarvetta. Maa-alueella voi silti olla käyttörajoitteita. Valtioneuvosto on antanut asetuksen, jolla säädetään pilaantuneen maaperän riskinarvioinnin perusteista Vna 214/2007. Asetus tuli voimaan Asetuksen mukaan arviointi maaperän pilaantuneisuudesta ja puhdistustarpeesta perustuu ympäristönsuojelulaissa mainitun maaperän pilaamiskiellon mukaisesti arvioon maaperän haitallisten aineiden aiheuttamista ympäristö- ja terveysriskeistä. Riskinarviointi tehdään aina tapauskohtaisesti. Asetuksessa esitetään alemmat ja ylemmät ohjearvot suuntaa-antaviksi pitoisuusrajoiksi kunnostustarpeen arvioimiseksi. 12 LUONNOS
13 1) Lupavelvollisilla tulisi toiminnan lopettamisen yhteydessä olla luvassa määräykset vaadituista tutkimuksista tai selvityksistä sekä puhdistamisista Tilanne Kaukalovuoren pohjavesialueella Tässä kappaleessa luetellut kohteet ovat Maaperän tilan tietojärjestelmän mukaiset (nimi ei välttämättä vastaa nykyistä toimijaa tai kiinteistönomistajaa) tai aiheuttavat muuten tiedossa oleva riskin. Maaperän tilan tietojärjestelmästä on otettu laji/käyttörajoite, viimeisin toimenpide ja toiminnan tila. Taulukossa 4 on esitetty Maaperän tilan tietojärjestelmän kohteet Kaukalovuoren pohjavesialueella. Kohteiden sijainti on esitetty liitteessä 4. Taulukko 4. Maaperän tilan tietojärjestelmäkohteet Kaukalovuoren pohjavesialueella, mukaiset. Nimet ovat myös kyseisen tietojärjestelmän mukaiset ja eivät välttämättä vastaa alueen nykyistä toimijaa tai kiinteistönomistajaa/haltijaa. Kohteiden sijainti on esitetty liitteessä 4. Nimi Tila Laji /Käyttörajoite Tietojärjestelmä Sormulan sora-alue Tuusmäki Lopetettu? Selvitystarve Maaperän tilan Jyrkkäharjun S-A, Tieliikelaitos murskaamo - Jurvala, Tuusmäki tietojärjestelmä Lopetettu Selvitystarve Maaperän tilan tietojärjestelmä Sormulan sora-alue, Tuusmäki Kyseessä on asfaltti- ja öljysora-asema sekä kivenmurskaamo, jonka toiminta on loppunut vuonna 2004?. Jyrkkäharjun S-A, Tieliikelaitos murskaamo - Jurvala, Tuusmäki Kyseessä on murskaamo, joka on toiminut vuosina Kohteella on selvitystarve Toimenpiteet/toimenpidepidesuositukset Vanhojen murskausasemien tila tulisi selvittää. 3.3 Asutus ja maankäyttö Jätevedet Yleistä Jätevesien kulkeutuminen pohjaveteen on yleisin asutuksen aiheuttama uhka pohjavedelle. Pohjaveden laatua voivat heikentää sekä yksityisten kiinteistöjen jätevesien maaperään imeytys että vesihuoltolaitosten toiminta. Erityisen ongelmallisia ovat huonokuntoiset, vuotavat viemäriverkostot (erityisesti betoniset viemäriverkostot). Viemärivuodot johtuvat put- LUONNOS
14 kien vaurioitumisesta ulkoisen kuormituksen kasvaessa liian suureksi, liikenteen aiheuttaman dynaamisen isku- tai tärinäkuormituksen takia tai putken sisäisen korroosion takia. Putkivaurioiden lisäksi vuodot voivat aiheutua putkien liitosvioista. Myös erilaiset häiriötilanteet, kuten jäteveden pumppaamon ylivuototilanne, voivat aiheuttaa pohjaveden pilaantumista. Toisaalta myös viemäriverkoston puuttuminen aiheuttaa haittaa pohjavedelle. Taajama-asutuksen ulkopuolella ei yleensä ole viemäriverkostoa, ja siellä usein vieläkin jätevedet käsitellään johtamalla ne saostuskaivojen kautta maaperään tai avo-ojaan. Jätevesien pääasialliset lika-aineet ovatkin biologisesti hajoavat orgaaniset aineet ja ravinteet. Päästö ilmenee yleensä pohjaveden kokonaissuolapitoisuuden, sähkönjohtavuuden sekä kloridi-, nitraatti- ja fosfaattipitoisuuksien nousuna. Jätevesipäästön tai -vuodon seurauksena pohjaveteen voi kulkeutua myös haitallisia mikro-organismeja. Kaupunkien/kuntien ympäristönsuojelumääräyksissä voidaan antaa erillismääräyksiä jätevesien käsittelystä mm. vedenhankinnan kannalta tärkeillä pohjavesialueilla, joissa jätevedet on käsiteltävä kiinteistökohtaisesti Tilanne Kaukalovuoren pohjavesialueella Kaukalovuoren pohjavesialueella asutus on vähäistä ja viemäriverkostoa ei ole Toimenpiteet Uuden asetuksen talousjätevesien käsittelystä viemäriverkostojen ulkopuolisilla alueilla mukaan viemäriverkostoon kuulumattomien kiinteistöjen tulee tehdä selvitys jätevesijärjestelmästä, jonka perusteella on mahdollista arvioida jätevesistä ympäristöön aiheutuva kuormitus. Jätevesijärjestelmästä on oltava ajan tasalla olevat käyttö- ja huolto-ohjeet. Uusi asetus tuli voimaan ja kiinteistöt, jotka eivät täytä vähimmäisvaatimuksia jätevesien puhdistustasolle, on saatettava asetuksen mukaisiksi viimeistään viidessä vuodessa asetuksen voimaantulosta Pohjavesialueille tulevaisuudessa sijoitettavia jätevesiä koskevien toimintojen toimenpidesuositukset ja muuta ennakoivaa pohjaveden suojelua Pohjavesialueella kaikille painevedellisille kiinteistöille olisi pyrittävä ensisijaisesti järjestämään tai edistämistoimilla mahdollistamaan viemäriin liittyminen. Viemäriverkostoa sijoittaessa tulee huomioida pohjaveden virtaussuunnat eikä viemärijohtoa tule sijoittaa vedenottokaivojen läheisyyteen. Uusia ylivuotoaltaattomia jätevedenpumppaamoja ei saa rakentaa pohjavesialueelle. Vanhojen pumppaamojen saneerauksen yhteydessä pumppaamoille on rakennettava myös ylivuotosäiliöt. Rantasalmen ympäristölautakunnassa (yhteislautakunta) on käynnissä JJR-kuntien (Juva, Joroinen, Rantasalmi) ympäristönsuojelumääräyksien laatiminen. Ympäristönsuojelumääräyksissä voidaan antaa erillismääräyksiä jätevesien käsittelystä mm. vedenhankinnan kannalta tärkeillä pohjavesialueilla. 14 LUONNOS
15 3.3.2 Ajoneuvojen, veneiden, koneiden ja mattojen pesu Rantasalmen kunnan ympäristönsuojelumääräykset ovat laadintavaiheessa, jossa voidaan antaa erillismääräyksiä ajoneuvojen, veneiden, koneiden ja mattojen pesusta mm. vedenhankinnan kannalta tärkeillä pohjavesialueilla Hulevedet ja ojitus Hulevedet muodostuvat sade- ja sulamisvesistä. Kaukalovuoren pohjavesialueen hulevedet imeytyvät pohjavedeksi Öljy- ja kemikaalisäiliöt sekä maalämpö Yleistä Riskiä aiheuttavat myös asuinkiinteistöjen vanhat, pääosin ja 1970-luvuilla asennetut lämmitysöljysäiliöt, joita sijaitsee vedenhankintaa varten tärkeillä pohjavesialueilla arviolta kymmeniätuhansia kappaleita Suomessa. Pientalojen maanalaiset öljysäiliöt ovat yleensä tilavuudeltaan litraa (Gustafsson et al. 2006). Lämmitysöljyä voi päästä pohjaveteen säiliöiden ja putkistojen vuodoista sekä täyttöhäiriöissä ja kuljetusonnettomuuksissa. Pohjaveteen kulkeutuneet öljyt hajoavat hitaasti ja ne säilyvät pohjavedessä vuosia tai vuosikymmeniä. Tärkeillä pohjavesialueilla sijaitsevista öljysäiliöistä sekä niiden tarkastuksista on säädetty Kauppa- ja teollisuusministeriön öljylämmityslaitteistoja koskevassa asetuksessa (1211/1995) ja Kauppa- ja teollisuusministeriön maanalaisten öljysäiliöiden määräaikaistarkastuksia koskevissa päätöksissä (344/1983 ja 1199/1995). Joidenkin kuntien ympäristönsuojelumääräysten perusteella uusien öljylämmitteisten talojen säiliöt sijoitetaan maan päälle sisätiloihin ja pohjaveden pilaantumisvaara minimoidaan teknisillä suojarakenteilla. Öljysäiliöitä tarkastavat yritykset tekevät säiliöiden tarkastuksia asiakkaiden tilausten perusteella. Vastuu öljysäiliön tarkastamisesta on kiinteistön omistajalla. Säiliöt tarkistetaan viranomaisten antamien ohjeiden mukaisesti, ja tarkastuspöytäkirjat toimitetaan myös pelastusviranomaiselle. Tarkastuksen toteutumista määräajassa ei käytännössä valvota. Kiinteistönomistajilla olisi mahdollisuus saavuttaa kustannussäästöjä tilaamalla tarkastus yhdessä useammalle saman alueen öljysäiliölle. Pohjavesialueilla voi mahdollisesti olla säiliöitä, joiden tarkastusaika on umpeutunut. Riskin aiheuttavat myös ne säiliöt (esim. farmarisäiliöt), joita tarkastusvelvollisuus ei koske. Tärkeällä pohjavesialueella olevan maanalaisen öljysäiliön tai maanalaisen kammioon sijoitetun öljysäiliön asentamisesta on säiliön omistajan tai öljylämmityslaitteiston asentavan toiminnanharjoittajan ilmoitettava Etelä-Savon pelastuslaitokselle. Paloviranomaiselle on varattava tilaisuus tarkastaa säiliön sijoitus ennen säiliön peittämistä. Tärkeällä pohjavesialueella sijaitsevat maanalaiset öljysäiliöt on tarkastettava määräajoin. Tarkastuksista on laadittava pöytäkirja. Säiliö, joka määräaikaistarkastuksessa havaitaan öljyvahingonvaaraa LUONNOS
16 aiheuttavaksi, on korjattava tai poistettava käytöstä. Välitöntä vaaraa aiheuttava säiliö on heti poistettava käytöstä. Etelä-Savon pelastuslaitoksella on käytössään Merlot-palotarkastusohjelma, jonne öljysäiliötietoja päivitetään. Lisäksi öljysäiliöiden tarkastusten toteutumista valvotaan palotarkastuksen yhteydessä, joita tehdään pientaloille 10 vuoden välein. Jos palotarkastuksella havaitaan, että säiliö on tarkastamatta, tarkastaja kirjoittaa asiasta korjausmääräyksen. Mikäli kiinteistössä tapahtuu lämmitysjärjestelmän vaihtaminen toiseen, vaihtamisesta ei tule tietoa pelastusviranomaiselle. Ainoastaan öljysäiliön vaihtamisesta uuteen tai öljylämmitysjärjestelmän ottamisesta pois käytöstä tulee tieto öljysäiliöntarkastajalta pelastusviranomaiselle. Maalämmön hyödyntämiseen tarkoitetun lämpökaivon poraaminen muutetaan luvanvaraiseksi. Luvanvaraisuus koskee myös maaperään tai vesistöön sijoitettavan lämmönkeruuputkiston asentamisesta. Tätä koskeva maankäyttö- ja rakennusasetuksen muutos tulee voimaan Tilanne Kaukalovuoren pohjavesialueella Kaukalovuoren pohjavesialueella ei pelastuslaitoksen tietojen mukaan ole öljysäiliöitä. Kaukalovuoren pohjavesialueen maalämpökaivoista ei ole tietoa Toimenpiteet/toimenpidesuositukset Öljysäiliöt on sijoitettava maan päälle ja varustettava tilavilla suoja-altailla sekä ylitäytönestimillä. Säiliöt tulee tarkastaa säännöllisesti, ja pelastuslaitoksen tulee valvoa tarkastuksen toteutumista. Tarkastusten toteutumisen valvontaa on tehostettava. Pelastuslaitoksen tulee merkitä selvästi pohjavesialueella sijaitsevat säiliöt öljysäiliörekisteriin ja pitää rekisteriä ajan tasalla. Kiinteistönomistajille tulee antaa selkeät ohjeet tarkastusvelvollisuudesta ja siitä vastuusta, mikä heillä öljysäiliön omistajana on. Neuvonnan lisääminen voisi tulla kysymykseen esim. tiedotuskampanjalla, jonka suojelusuunnitelman seurantaryhmä voisi organisoida. Öljysäiliö on korjattava tai poistettava käytöstä, jos määräaikaistarkastuksessa todetaan sen aiheuttavan öljyvahinkovaaraa Pohjavesialueille tulevaisuudessa sijoitettavia öljy- ja kemikaalisäiliöitä ja maalämpöä koskevia toimenpidesuosituksia ja muuta ennakoivaa pohjaveden suojelua Pohjavesialueille ei saa asentaa uusia suojaamattomia öljysäiliöitä. Kiinteistökohtaisesta öljylämmityksestä pohjavesialueilla tulisi luopua ja liittyä kaukolämpöverkkoon alueella tai siirtyä vaihtoehtoisiin lämmitysmuotoihin. Käytöstä poistetut maanalaiset öljysäiliöt täyttöputkineen tulee poistaa kiinteistöiltä. Öljysäiliöiden poistosta tulee tehdä ilmoitus pelastusviranomaiselle sekä kunnan ympäristönsuojeluviranomaiselle tai kunnan rakennusvalvontaviranomaiselle. Ympäristönsuojeluviranomainen tai rakennusvalvontaviranomainen voi myöntää hakemuksesta poikkeuksen 16 LUONNOS
17 poistovelvoitteesta, mikäli poikkeamisesta ei arvioida aiheutuvan ympäristön pilaantumisen vaaraa. Maalämmön hyödyntämiseen tarkoitetun lämpökaivon poraaminen muutetaan luvanvaraiseksi. Luvanvaraisuus koskee myös maaperään tai vesistöön sijoitettavan lämmönkeruuputkiston asentamisesta. Tätä koskeva maankäyttö- ja rakennusasetuksen muutos tulee voimaan Lupa vaaditaan silloin, kun lämmitysjärjestelmää vaihdetaan tai uusitaan maalämpöä hyödyntäväksi, tai kun maalämpöä halutaan käyttää lisälämmön lähteenä. Toimenpidelupaa haetaan kunnan rakennusvalvonnasta. Maalämpökaivon sijoittamisen soveltuvuus on tapauskohtaisesti arvioitava Muuntamot Yleistä Muuntajista aiheutuu riskiä pohjaveden laadulle niiden sisältämän muuntajaöljyn vuoksi. Suurin riski muuntajaöljyn pääsystä pohjavesiin aiheutuu salamaniskun aiheuttaman ylijännitteen vuoksi. Tällöin muuntajaöljy tai suuri osa siitä valuu maaperään ja sitä kautta pohjaveteen. Myös ulkoisista valokaarista, oikosulusta, ilkivallasta tai varomattomasta metsästysaseen käytöstä voi aiheutua vaurioita, jotka johtavat äkilliseen vuotoon. Myös tällaisesta muuntajavauriosta saadaan nopeasti tieto sähköverkoston suojauksen ansioista. Muuntamoissa voi esiintyä myös öljyvuotoja, joko pitkäaikaisena vuotona tai äkillisen vian seurauksena. Pitkäaikaisen vuodon syynä on useimmiten rakennevika tai rakenteiden vanhentuminen. Muuntamoiden aiheuttamiin pohjavesivahinkoihin voidaan varautua rakentamalla muuntamoihin suoja-altaat. Muuntajaöljyn käyttäytymistä maaperässä voidaan arvioida taulukon 5 avulla. Taulukko 5. Muuntajaöljyn arvioitu tunkeutumissyvyys eri maaperissä, kun öljymäärä leviää maahan yhden neliömetrin alalle (Otava 1999). Öljymäärä/ Maaperä kulkeutumissyvyys 80 kg 100 kg 200 kg 300 kg 350 kg 450 kg Kivikko, karkea sora 12 m 15 m 30 m 45 m 52 m 67 m Sora, karkea hiekka 7 m 9 m 19 m 28 m 33 m 42 m keskikarkea hiekka 4 m 5 m 10 m 15 m 17 m 22 m Hieno hiekka 2 m 2 m 6 m 9 m 10 m 13 m Siltti 1 m 2 m 4 m 6 m 7 m 8 m Tilanne Kaukalovuoren pohjavesialueella Kaukalovuoren pohjavesialueella sijaitsee yksi puistomuuntamo öljykaukalolla, jonka sijainti on esitetty liitteessä 4 (sijainti on arvioitu kartalta). Muuntamon sisältämä öljymäärä on 200 kg. LUONNOS
18 Toimenpiteet/toimenpidesuositukset Koska muuntamo on puistomuuntamo, joka on varustettu öljykaukalolla erityisiä toimenpiteitä ei tarvita Pohjavesialueille tulevaisuudessa sijoitettavia muuntamoita koskevien toimintojen toimenpidesuositukset Pohjavesialueelle ei tule rakentaa uusia suoja-altaattomia muuntamoita. Verkostosuunnittelussa tulee huomioida pohjavesialueet ja pohjavedenottamot siten, että muuntamot sijoitetaan mahdollisuuksien mukaan hienorakeiselle maaperälle ja pohjaveden muodostumisalueen ulkopuolelle mahdollisimman kauas vedenottamoista. 3.4 Liikenne ja tienpito Yleistä Liikenteen ja tienpidon riskit pohjavesille aiheutuvat öljy- ja kemikaalikuljetuksista, liikenteen päästöistä (rikkidioksidi, typen oksidit, hiilivedyt jne.), teiden suolauksesta ja liikenneonnettomuuksien päästöistä. Teiden rakentaminen sekä kunnossapito aiheuttavat riskin pohjaveden laadulle, koska Suomen tiestö on osin rakennettu harjuille ja reunamuodostumille, jotka ovat myös pääasiallisia pohjaveden muodostumis- ja varastoitumisalueita ja näin ollen merkittäviä vedenhankinnan kannalta. Vaarallisten aineiden kuljetukset aiheuttavat riskin pohjavedelle mahdollisissa onnettomuustapauksissa. Haitallisten kemikaalien kulkeutumista maaperään ja pohjaveteen voi aiheutua myös vähäisien vuotojen seurauksena. Ylitäyttöjen, tihkuvuotojen jne. tapauksissa päästöt voivat olla vaikeammin havaittavia verrattuna onnettomuustilanteisiin. Moottorikelkkareiteillä on maastoliikennelain mukaisesti perustettu yleinen oikeus ajaa moottorikelkalla. Moottorikelkkailureitti on tieliikennelain mukainen tie. Moottorikelkkailureitti edellyttää aina kunnan ympäristönsuojeluviranomaisen vahvistamaa reittisuunnitelmaa sekä lisäksi reitin pitäjän ja maanomistajien välisiä kirjallisia sopimuksia tai reittitoimitusta (Etelä-Savon maakuntaliitto 2005) Tilanne Kaukalovuoren pohjavesialueilla Kaukalovuoren pohjavesialueella sijaitsee vain paikallisteitä, joita ei suolata. Virallisia moottorikelkkareittejä ei Kaukalovuoren pohjavesialueella ole. Moottorikelkkaurien sijainnista ei ole tietoa Toimenpiteet/toimenpidesuositukset Pohjavesialueet tulee merkitä hyvin teiden varsiin. 18 LUONNOS
19 3.5 Maa-ainesten otto Yleistä Maa-ainesten oton seurauksena pohjaveden laatu saattaa muuttua, ja riski veden mikrobiologisen laadun heikentymiseen kasvaa, kun pohjavettä suojaava maannoskerros poistetaan. Ottamistoimintaan sisältyviä pohjavedelle vaaraa aiheuttavia tekijöitä ovat mm. polttoaineiden käsittely ja varastointi, työkoneiden öljyvuodot, kulkuteiden ja toimintaalueiden pölynsidontasuolaus sekä pesuseulonnan lietteet. Myös jälkihoitamattomat alueet, roskaantuminen ja jätteiden luvaton tuonti ovat yleinen ongelma pohjavesialueilla. Maa-ainesten eli kiven, soran, hiekan, saven ja mullan ottoon tarvitaan maa-aineslain (463/97) mukainen lupa, ellei aineksia oteta omaa tavanomaista kotitarvekäyttöä varten asumiseen tai maa- ja metsätalouteen. Kotitarvekäytön tulee liittyä rakentamiseen tai kulkuyhteyksien kunnossapitoon. Ympäristövaikutusten arviointimenettelyä tulee soveltaa myös kiven, soran tai hiekan ottoon, jos louhinta- tai kaivualueen pinta-ala on yli 25 hehtaaria tai otettava ainesmäärä vähintään kiintokuutiometriä vuodessa. Sade- tai sulamisveden koostumus muuttuu merkittävästi luonnontilaisessa maa- tai kallioperässä. Eniten vedenlaatu muuttuu maan pinnan ylimmäisessä osassa eli maannoskerroksessa. Maannoskerros sisältää sekä orgaanista että mineraalista ainesta ja eroaa alapuolisesta pohjamaasta niin fysikaalisilta, kemiallisilta kuin biologisilta ominaisuuksiltaan. Maannoskerroksen alapuolella vajoveden koostumuksen vaihtelut vähenevät ja se alkaa laadultaan muistuttaa pohjavettä, jolle on ominaista tasalaatuisuus. Maannoskerros sitoo tehokkaasti ilmakehästä kulkeutuvia haitallisia aineita kuten raskasmetalleja (Alapassi et al. 2001). Luonnontilaisen pintakerroksen ja kasvillisuuden poistaminen lisäävät pohjaveden pilaantumisriskiä, pohjaveden ainespitoisuuksia, pohjaveden pinnankorkeuden vaihteluita ja aiheuttaa maaperän eroosiota. Soranottoalueilla pohjaveden muodostuminen lisääntyy. Muutokset pohjaveden korkeudessa saattavat olla jopa yli metrin verrattuna luonnontilaiseen alueeseen. Pohjaveden pinnan kohoamisen seurauksena pohjavettä suojaavan maakerroksen paksuus vähenee, mikä lisää pohjaveden pilaantumisriskiä (Alapassi et al. 2001). Myös soranoton oheistoiminnot aiheuttavat merkittävää likaantumisriskiä. Maansiirtokoneissa käytettävän polttoaineen ja öljyn varastointi on usein puutteellisesti järjestetty ja öljyä voi päästä maahan vuotavista koneista. Huonosti suunnitellut ja hoidetut murskaus-, seulonta- ja pesulaitokset, pesulietteen varastointi, öljysora- ja asfalttiasemat sekä suolavarastot lisäävät likaantumisriskiä. Rakennus- ja muiden jätteiden varastointi sorakuopissa sekä kuoppien täyttäminen jätemaalla voi aiheuttaa pohjaveden samentumista, orgaanisen aineksen ja nitraatin lisääntymistä, hapettomuutta ja bakteerien esiintymistä. Soranottotoiminnan vaikutukset voivat näkyä vasta vuosien kuluttua Tilanne Kaukalovuoren pohjavesialueella Alueella sijaitsee kolme maa-ainesten ottoaluetta, joista yhdessä toiminta vielä jatkuu. Maa-ainestenottoluvat on esitetty taulukossa 6. LUONNOS
20 Kaukalovuorella on toiminut kaksi murskaamoa, joista pohjoisimman toiminta on loppunut vuonna 2004 ja eteläisimmän vuonna Toiminnassa olevan maa-ainestenottoalueen ja vanhojen maa-ainestenottoalueiden sijaintitiedot on esitetty liitteessä 4. Pohjoisin vanha soranottoalue on maisemoitumassa tai osittain maisemoitunut. Karkeaa soraa ja isoakin kiveä on näkyvissä. Aluee keskellä on tasaisempi alue, jonka taimet on erittäin pieniä. Seuraavaksi pohjoisimmalla vanhalla soranottoalueella on näkyvissä vesilammikoita, jotka todennäköisesti ilmaantuvat vesisateiden aikana. Pohjavesialueen keskimäisellä soranottoalueella on voimassaoleva lupa ( ) (kuva 3). Otettava aines on soraa ja hiekkaa ja ottomäärä m 3. Ottamisalueen pinta-ala on noin 0,9 hehtaaria. Ottoalueen pohjantaso on +97,50 eikä tätä ole tarkoitus enää syventää. Pohjaveden pinnantaso on hakemuksen mukaan +95,5. Ottoalueen pohjois- ja eteläreunat luiskataan kaltevuuteen 1:2 ja länsi- ja itäreunat kaltevuuteen 1:3. Keväisin ja alkukesästä ilmaantuu soranottoalueelle vettä, joka on ilmeisesti mahdollisten kalliokynnysten salpaamaa pintavaluntavettä. Taulukko 6. Kaukalovuoren pohjavesialueen voimassa oleva ja vuonna 2010 loppuneet maaainestenottoluvat Palsta: Numero Ottolupa m 3 ja Luvan voimassaolo karttaliitteessä 5: laji: Perämaa 17:7 6/ sora ja hiekka Hiekkasormula 3/ sora ja hiekka :17 Sormula 41:13 2/ sora ja hiekka LUONNOS
Rantasalmen Kaukalovuoren pohjavesialueen suojelusuunnitelma Etelä-Savon elinkeino-, liikenne- ja ympäristökeskus (ELY-keskus) Dnro ESAELY/42/07.00/2010 30.8.2011 ESIPUHE Tämä suojelusuunnitelma on laadittu